বাল্মীকি
বাল্মীকি রচিত মূল রামায়ণে ২৪,০০০ শ্লোক ছিল। এই রামায়ণ ছয়টি (মতান্তরে সাতটি) কাণ্ড বা খণ্ডে বিভক্ত ছিল। রামায়ণের উপজীব্য অযোধ্যার রাজকুমার রামের জীবনকথা। খ্রিষ্টপূর্ব ৫০০ থেকে ১০০ অব্দের মধ্যে কোনো এক সময়ে এই মহাকাব্য রচিত হয়। এই মহাকাব্য মহাভারতের পূর্বসূরি।
ওয়েটিং ফর দ্য মহাত্মা
শ্রীরাম একজন উচ্চ বিদ্যালয় স্নাতক। সে তার ঠাকুরমার সঙ্গে দক্ষিণ ভারতের কাল্পনিক শহর মালগুডিতে থাকে। উল্লেখ্য, নারায়ণের অধিকাংশ উপাখ্যানের পটভূমি এই মালগুডি শহরটি। শ্রীরাম ভারতী নামে একটি মেয়েকে ভালোবাসে। মেয়েটি মহাত্মা গান্ধীর ভারত ছাড়ো আন্দোলনে অংশগ্রহণ করে। তার দেখাদেখি শ্রীরামও স্বাধীনতা আন্দোলনে যোগ দেয়। শ্রীরাম ব্রিটিশবিরোধী চরমপন্থী আন্দোলনকারীদের দলে গিয়ে যুক্ত হয়। এর ফলে তার ঠাকুরমা অনেক কষ্ট পান। শ্রীরামকে গ্রামাঞ্চলে লুকিয়ে কাজ করতে হয়। এই সময়কার স্থানীয় বাসিন্দাদের সঙ্গে তার ভুল বোঝাবুঝির ঘটনাগুলি হল উপন্যাসের সেরা হাস্যরসাত্মক উপাদান। কিছুদিন জেলে কাটানোর পর শ্রীরাম ভারতীর সঙ্গে মিলিত হয়। গল্পের শেষ হয় ১৯৪৭ সালে ভারত বিভাজনের বেদনাদায়ক পরিস্থিতিতে উভয়ের বিবাহের প্রস্তুতির মধ্যে দিয়ে।